
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1180 

15 Ιουνίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συμπλήρωση, τροποποίηση, διόρθωση της 
500490/2.3.99 απόφασης Ε.Ο.Τ. περί σύστασης 
προσωποπαγών θέσεων, σύμφωνα με την παρ. 1, 

άρθρο 22 του Ν. 2636/98. 1 

Οριοθέτηση περιοχής και πιστωτικές διευκολύνσεις 
για την αποκατάσταση των ζημιών από τις πυρκα¬ 
γιές του 1998 σε περιοχές του Ν. Εύβοιας. 2 

Τροποποίηση της Φ. 105/884/25.2.99 Υπουργικής Από¬ 
φασης. 3 

Έγκριση κανονισμού και άδεια σύστασης του Α/Κ ΙΝ- 
ΤΕΒΑΜΕΒΙΟΑΝ ΟΛΥΜΠΙΟΝΙΚΗΣ ΜΕΤΟΧΙΚΟ ΕΣΩ¬ 
ΤΕΡΙΚΟΥ. 4 


Σύσταση - Συγκρότηση Κοινού Υπηρεσιακού Συμβου¬ 
λίου Αριστοτελείου Πανεπιστημίου Θεσσαλονίκης 
(Α.Π.Θ.), Πανεπιστημιακής Φοιτητικής Λέσχης 
(Π.Φ.Λ.), Ταμείου Διοικήσεως και Διαχειρίσεως 
Αγροκτήματος Πανεπιστημίου (Τ.Δ.Δ.Α.Π.), Ταμεί¬ 
ου Διοικήσεως και Διαχειρίσεως Πανεπιστημιακών 

Δασών (Τ.Δ.Δ.Π.Δ.). 5 

Τροποποίηση της παραγρ. 1 του Κεφαλαίου ΙΑτουπα- 
ραρτήματος I της απόφασης της 2572/22.12.98 
(Θ.3) συνεδρίαση του Δ.Σ. του ΟΤΕ σχετικά με την 
παροχή ατελώς μονάδων χρέωσης τηλεφωνικών 
συνδιαλέξων σε τυφλούς. 6 


ΑΠΟΦΑΣΕΙΣ 

Αριθ. 501240 (1) 

Συμπλήρωση, τροποποίηση, διόρθωση της 500490/ 
2.3.99 απόφασης Ε.Ο.Τ. περί σύστασης προσωποπα¬ 
γών θέσεων, σύμφωνα με την παρ. 1, άρθρο 22 του Ν. 
2636/98. 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ ΕΟΤ 
Έχοντας υπόψη: 

Ι.ΤοΝ. 1624/51 «περί κυρώσεως και συμπληρώσεως του 
Α.Ν. 1565/50 περί Ε.Ο.Τ.», όπως τροποποιήθηκε με το Ν.Δ. 
4109/60, το Ν.Δ. 201/74 και το Ν. 2160/93 «περί ρυθμίσεων 
για τοντουρισμό και άλλες διατάξεις», όπως ισχύει σήμερα. 

2. Το Π.Δ. 884/76 «περί κανονισμού διαρθρώσεως των 
Υπηρεσιών και καταστάσεως του προσωπικού του 
Ε.Ο.Τ.», όπως ισχύει σήμερα. 


3. Τις διατάξεις της παρ. 2 του άρθρου 3 της 32782/1 Ο¬ 
Ι 8.5.68 απόφασης του Υπουργού Προεδρίας της Κυβέρ¬ 
νησης «περί εγκρίσεως νέου κανονισμού απευθείας από 
τον Ε.Ο.Τ. εκμεταλλεύσεως τουριστικών εγκαταστάσεων 
κ.λ.π.». 

4. Την με αριθ. 933074/93 απόφαση του Υπουργού Εθν. 
Οικονομίας (ΦΕΚ 734/Β). 

5. Τις διατάξεις του άρθρου 22 του Ν. 2636/98 «περί σύ¬ 

στασης εταιριών για την οργάνωση καλλιτεχνικών εκδηλώ¬ 
σεων και για την διαχείριση της περιουσίας του Ε.Ο.Τ. 

και τροποποιήσεις της νομοθεσίας για τον τουρισμό». 

6. Την με αριθ.4838/19.10.98 απόφαση της Υπουργού 
Ανάπτυξης που αφορά το καταστατικό της ανωνύμου 
εταιρίας ΑΞΙΟΠΟΙΗΣΗΣ ΠΕΡΙΟΥΣΙΑΣ, η οποία δημοσιεύ- 
θηκε στο ΦΕΚ {1105/Β/23.10.98). 

7. Την αίτηση του υπαλλήλου με σχέση εργασίας ιδ. δι¬ 
καίου αορίστου χρόνου Κλάδου Δημήτριου (αρ. πρωτ. 
8637/16.3.99). 

β. Το γεγονός ότι ο αϊτών πληρεί τις προϋποθέσεις του 
β' εδαφίου της παρ. 1 του άρθρου 22 του Ν. 2636/98. 

9. Τις διατάξεις του άρθρου 27 του Ν. 2081/92 καθώς και 
το γεγονός ότι η δαπάνη μισθοδοσίας των Υ.Α./Ε.Ο.Τ. επι¬ 
βάρυνε μέσω χρηματοδότησης τον τακτικό προϋπολογι¬ 
σμό του Ε.Ο.Τ. 

10. Την με αριθ. 500490/2.3.99 απόφαση Ε.Ο.Τ. (ΦΕΚ 
179/Β/3.3.99) με την οποία συστήθηκαν εκατόν εννέα 
προσωποπαγείς θέσεις εργασίας και εντάχθηκε το με 
σχέση εργασίας ιδιωτικού δικαίου αορίστου χρόνου προ¬ 
σωπικό των Υ.Α./Ε.Ο.Τ., αποφασίζουμε: 

1. Συμπληρώνουμε την με αριθ. 500490/2.3.99 απόφαση 
και εντάσσουμε τον υπάλληλο ιδιωτικού δικαίου αορίστου 
χρόνου ΚΛΑΔΟ ΔΗΜΗΤΡΙΟ του ΓΕΩΡΓΙΟΥ σε προσωπο¬ 
παγή θέση, η οποία συνιστάται με την απόφαση αυτή, 
στην υπηρεσία που υπηρετεί με την ίδια σχέση εργασίας 
και την ειδικότητα του Τεχνικού (Αρχιτέκτονας Μηχανι¬ 
κός) με πτυχίο Εθνικού Μετσόβιου Πολυτεχνείου. 

Η ανωτέρω θέση καταργείται αυτοδικαίως μόλις κενω¬ 
θεί με οιονδήποτε τρόπο. 

2. Διορθώνουμε την με αριθ. 500490/2.3.99 απόφαση, 
όσον αφορά τους ακόλουθους υπαλλήλους: 

- Ματαλλιωτάκη Παρασκευή του Εμμανουήλ αντί του 
λανθασμένου Σφονδυλιά - Ματαλλιωτάκη Παρασκευή 
του Απόστολου 

- Μπαλάσκα Ουρανίατου Μιχαήλ αντί του λανθασμένου 
Δαμιανού. 

- Καρκάνης Αθανάσιος του Δημητριου αντί του λανθα¬ 
σμένου Ιωάννη. 

3. Εντάσσουμε την Νταλλή Αλεξάνδρα του Χρήστου σε 
θέση με τίτλο Υποχρεωτικής Εκπαίδευσης και την ειδικό¬ 
τητα του κλητήρα αντί της λανθασμένης Δευτεροβάθμιας 
Εκπαίδευσης με την ειδικότητα Διοικητικού - Λογιστικού. 

4. Κατά τα λοιπά ισχύει η με αριθ. 500490/2.3.99 από¬ 
φαση. 

5. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Μαίου 1999 

Ο Γενικός Γραμματέας 
ΕΥΓΕΝΙΟΣ ΓΙΑΝΝΑΚΟΠΟΥΛΟΣ 

-*- 

Αριθ. 5107/98/ΤΠ 32 (2) 

Οριοθέτηση περιοχής και πιστωτικές διευκολύνσεις για 

την αποκατάσταση των ζημιών από τις πυρκαγιές του 

1998 σε περιοχές του Ν. Εύβοιας. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ, ΕΘΝΙΚΗΣ ΟΙΚΟΝΟΜΙΑΣ, 
ΟΙΚΟΝΟΜΙΚΩΝ ΚΑΙ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.78 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ σεισμών 
1978 εις περιοχή Βορείου Ελλάδος κλπ. και ρυθμίσεως 
ετέρων τινών συναφών θεμάτων» που κυρώθηκε με το Ν. 
867/79 (ΦΕΚΑ'24). 

2. Τις διατάξεις του Ν. 1190/81 (ΦΕΚ 203/Α/30.7.81) ο 
οποίος κυρώνει την από 26.3.81 Πράξεως Νομοθετικού 
Περιεχομένου του Προέδρου της Δημοκρατίας, «περί 
αποκαταστάσεως ζημιών εκ σεισμών 1981 και ρυθμίσεως 
ετέρων συναφών θεμάτων» όπως αυτό τροποποιήθηκε 
και συμπληρώθηκε με το άρθρο 1, παρ. 42 και 43 του Ν. 
2412/96 «Μεταφορά αρμοδιοτήτων από το Υπουργικό 
Συμβούλιο σε άλλα Κυβερνητικά όργανα και άλλες διατά¬ 
ξεις» (ΦΕΚ 123/Α/17.6.96). 

3. Τις διατάξεις του άρθρου 3, παρ. 3, τελευταίο εδάφιο 
του Ν. 1266/82 (ΦΕΚ Α' 81) «Περί οργάνων ασκήσεωςτης 
νομισματικής, πιστωτικής και συναλλαγματικής πολιτικής 
και άλλες διατάξεις» όπως συμπληρώθηκε με το άρθρο 
25, παρ. 6 του Ν. 1418/84 «Περί Δημοσίων Έργων και ρυθ¬ 
μίσεις συναφών θεμάτων» (ΦΕΚ Α' 23). 

4. Τις διατάξεις του Ν. 128/75 «περί τροποποιήσεως και 
συμπληρώσεως διατάξεων τινών αναφερομένων εις την 
λειτουργία του χρηματοδοτικού συστήματος». 

5. Τις διατάξεις του άρθρου 10 του Ν. 2576/98 «Βελτίω¬ 
ση των διαδικασιών για την ανάθεση της κατασκευής των 
δημοσίων έργων και άλλες διατάξεις». 

6. Το Π .Δ. 69/1988 «Οργανισμός Γενικής Γραμματείας 
Δημοσίων Έργων». 

7. Την Κοινή Απόφαση Δ16α/04/773/29.11.90 του 
Υπουργού Προεδρίας και του Αναπλ. Υπουργού ΠΕΧΩΔΕ 
«περί εξαιρέσεως διοικητικών πράξεων και εγγράφων 
από τον κανόνα των τριών υπογραφών». 

8. Την με αριθμό 50148/542/24.6.92 Κοινή Απόφαση των 
Υπουργών Εθν. Οικονομίας, Οικονομικών και Βιομηχα¬ 
νίας, Ενέργειας και Τεχνολογίας και Εμπορίου «Περιστο¬ 
λή δαπανών Δημοσίου Τομέα» (ΦΕΚ420/Β/1.7.92). 

9. Τις διατάξεις της παρ. του άρθρου 22 του Ν.2362 «Πε¬ 
ρί Δημοσίου Λογιστικού, ελέγχου των δαπανών του Κρά¬ 
τους και άλλες διατάξεις» (ΦΕΚ 247/Α/27.11.95). 

10. Τις διατάξεις του άρθρου 27 του Ν. 2081/92 (ΦΕΚ 


154 Α') και με το γεγονός ότι από τις διατάξεις της πα¬ 
ρούσας απόφασης δεν προκαλείται δαπάνη σε βάρος του 
Κρατικού Προ(πολογισμού αλλά η δαπάνη βαρύνει το 
Πρόγραμμα Δημοσίων Επενδύσεων και συγκεκριμένα το 
έργο 9869001 της ΣΑΕ 069. 

Η προκαλούμενη δαπάνη από την επιδότηση του επιτο¬ 
κίου βαρύνει το λογαριασμό του Ν. 128/75. Ο λογαρια¬ 
σμός αυτός επιδοτείται από τον Κρατικό Προϋπολογισμό 
μόνο σε περίπτωση ελλειμματικότητάς του. Το ύψος της 
δαπάνης αυτής θα είναι της τάξης των 290.500.000 δρχ. 

11. Την κοινή απόφαση Δ17α/03/99/Φ.2.2.1/29.10.96 
(ΦΕΚ 1006/Β/4.11.96) του Πρωθυπουργού και του Υπουρ¬ 
γού ΠΕΧΩΔΕ «Ανάθεση Αρμοδιοτήτων Υπουργού ΠΕΧΩ¬ 
ΔΕ στους Υφυπουργούς ΠΕΧΩΔΕ Χρήστο Βερελή και Θε¬ 
όδωρο Κολιοπάνο». 

12. Την αριθ. ΔΙΔΚ/Φ. 1/20199/5.9.97 Απόφαση του 
Πρωθυπουργού και του Υπουργού Εσωτ. Δημ. Διοίκ. και 
Αποκέντρωσης, με την οποία καθορίζονται οι αρμοδιότη¬ 
τες των Υφυπουργών Εσωτερικών, Δημόσιας Διοίκησης 
και Αποκέντρωσης (ΦΕΚ 801 Β') όπως τροποποιήθηκε με 
την όμοια αριθ. ΔΙΔΚ/Φ. 1/23470/20.10.97 (ΦΕΚ 924 Β'). 

13. Το 8346/Φ1 28 4/1.12.98 έγγραφο της Νομαρχιακής 
Αυτ/σης Εύβοιας. 

14. Την 8211/8.3.99 Απόφαση «Ανάθεση αρμοδιοτήτων 
στους Υφυπουργούς Εσωτερικών, Δημόσιας Διοίκησης 
και Αποκέντρωσης Λεωνίδα Τζαννή και Γεώργιο Φλωρίδη». 

15. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους περιοχών του Νο¬ 
μού Εύβοιας που επλήγησαν από τις πυρκαγιές του 1998. 

16. Την αρ. 1107147/1239/0006^96 κοινή απόφαση του 
Πρωθυπουργού και του Υπουργού Οικονομικών, για την 
ανάθεση αρμοδιοτήτων, αποφασίζουμε: 

Α. ΟΡΙΟΘΕΤΗΣΗ ΠΛΗΓΕΙΣΑΣ ΠΕΡΙΟΧΗΣ 
1. Την επέκταση κατ’ ανάλογο εφαρμογή των διατάξεων 
της από 28.7.1978 Πράξεως Νομοθετικού Περιεχομένου 
«Περί αποκαταστάσεως ζημιών εκ σεισμών 1978 εις πε¬ 
ριοχήν Βορ. Ελλάδος κλπ.», όπως αυτή κυρώθηκε, τροπο¬ 
ποιήθηκε και συμπληρώθηκε με τους Νόμους 867/79, 
1048/80,1133/81 και 1190/81 όπως ορίζεται στο άρθρο 10 
του Ν. 2576/98 καθώς και των σχετικών κανονιστικών πρά¬ 
ξεων όπως ισχύουν σήμερα για την αποκατάσταση των ζη¬ 
μιών των κτιρίων γενικά, τις οποίες προκάλεσαν οι πυρκα¬ 
γιές που έπληξαν περιοχές του Νομού Εύβοιας και συγκε¬ 
κριμένα τα διοικητικά όρια των Δήμων και Κοινοτήτων: 
α) Δήμος Καρύστου (οικισμός Πλατανιστού) 
β) Δήμος Ληλαντίων (οικισμοί Αφρατίου και Φύλλων) 
γ) Δήμος Ερέτριας 

δ) Δήμος Αυλίδας (οικισμός παραλίας Αυλίδας) 
ε) Δήμος Αυλώνος (οικισμός Αχλαδερής) 
στ) Δήμος Διρφύων (οικισμός Θεολόγος) 
και συγκεκριμένα επλήγησαν, κατά Κοινότητα, οι κατοι¬ 
κίες των ακολούθων: 

α) οικισμός Πλατανιστού του Δήμου Καρύστου: 

Σταυρόπουλου Γεωργίου 

β) οικισμός Φύλλων του Δήμου Ληλαντίων: 

Καρβελά Φωτεινής, Μπένου Βασιλείου, Σεπελή Δημη- 
τρίου του Ευαγγέλου, Σεπελή Ευαγγέλου, Σίμου Αντωνίου 
γ) Δήμος Ερέτριας: 

Κάλφα Κων/νου του Γεωργίου, Κικίδη Κων/νου, Μα- 
γκούλα Ζαχαρία, Μαγκούλα Αγγελικής, Παρασκευά 
Αντωνίου, Σαμαρά Ευαγγέλου του Αθανασίου, Σταματίου 
Θεοδώρου, Στουραίτη Γεωργίου του Δημητρίου, Χατζη- 
δημητρίου Θεοφάνη 

δ) οικισμός παραλίας Αυλίδας του Δήμου Αυλίδας: 
Αρβανιτάκη Γεωργίου, Βαρθάλη Φρίξου, Γαλανόπου- 

λου Φώτη, Δράκου Ελένης, Δρίτσα Παναγιώτη, Ευαγγέ¬ 
λου Γεωργίου & Αικατερίνης, Ευθυμιακοπούλου Δήμη¬ 
τρας, Ηλιόπουλου Κυριάκου, Κατσένιου Νικολάου, Κού¬ 
κο Κυριακής, Κουλογιάννη Αριστομένη, Κουλουριώτη Χα¬ 
ρίλαου, Κουσουλή Αναστασίας, Κουτσελίνη Χρυσούλας, 
Λαδά Ειρήνης, Λαφκίδη Απόστολου, Μοσχογιάννη Πα¬ 
ντελή, Μπακαλάκου Ελένης, Ντούρου Ευρυδίκης, Παπα- 
δόδημα Πάτρας, Παπαδολιάκου Ευδοξίας, Ρήγα Νικολά¬ 
ου, Σαμαρά Νικολάου, Σγολόμπου Ευγενίας, Τριαντα- 
φυλλοπούλου Μαρίας, Τριμίτση Δήμητρας, Τσαντίλη 
Ιωάννη, Φανίδη Δημητρίου, Χατζηχρήστου Χρήστου, Χατ- 
χηστεργίου Γιαννούλας 
ε) οικισμός Αχλαδερής του Δήμου Αυλώνος: 

Γκούμα Δημητρίου του Αναστασίου, Καμπακάκη Σταύ¬ 
ρου, Χατζηπαντελίδη Παναγιώτη 
στ) οικισμός Θεολόγου του Δήμου Διρφύων: 

Λεμπέση Γεωργίου, Ντεγιάννη Θεοδώρου του Αλεξάν¬ 
δρου, Σιγανού Αθανασία του Αθανασίου 

2. Το έργο της αποκατάστασης των ζημιών ανατίθεται 
στον Τομέα Αποκατάστασης Σεισμοπλήκτων (Τ.Α.Σ.) Ν. 
Εύβοιας. 

3. Ορίζεται προθεσμία ενός έτους για την υποβολή αι¬ 
τήσεων από τους δικαιούχους για τη δανειοδότησή τους. 

4. Με αποφάσεις του Υφυπουργού ΠΕ.ΧΩ.Δ.Ε. θα κα¬ 
θορίζονται ονομαστικά οι πυρόπληκτοι δικαιούχοι στεγα- 
στικής συνδρομής (οι αποφάσεις αυτές θα δημοσιεύο¬ 
νται στο ΦΕΚ σύμφωνα με το άρθρο 1, παρ. 2 της από 
26.3.81 Πράξεως Νομοθετικού Περιεχομένου που κυρώ¬ 
θηκε με το Ν. 1190/81). 

Β. ΣΤΕΓΑΣΤΙΚΑ ΔΑΝΕΙΑ ΠΡΟΣ ΙΔΙΩΤΕΣ 

I. Εγκρίνεται η χορήγηση στεγαστικών δανείων για την 
αποκατάσταση των ζημιών που προκάλεσαν οι πυρκαγιές 
του 1998 σε περιοχές του Νομού Εύβοιας. 

α. Για ανακατασκευή των κτιρίων που κατέρρευσαν ή 
κρίνονται κατεδαφιστέα ή υπέρμετρης δαπάνης επισκευ¬ 
ής (ασύμφορα) ή είναι δομημένα από υλικά (αδρανή και 
συγκολλητικά), που δεν είναι δόκιμα (ωμοπλίνθους, κρο¬ 
κάλες, ξηρολιθιά κλπ.) και τα οποία δεν έχουν χαρακτηρι- 
σθεί κατεδαφιστέα, αλλά οι ζημιές που προκλήθηκαν από 
τις πυρκαγιές δεν επιδέχονται, σύμφωνα με την κρίση των 
Μηχανικών του Τομέα Αποκατάστασης Σεισμοπλήκτων 
(Τ.Α.Σ.) Εύβοιας, ουσιαστική αποκατάσταση, δηλαδή, 
επισκευή που εξασφαλίζει την αναγκαία αντισεισμική 
αντοχή τους. 

β. Την επισκευή των πάσης φύσεως κτιρίων που έχουν 
υποστεί ζημιές από τις πυρκαγιές. 

Τα ανωτέρω δάνεια δύνανται να χρησιμοποιηθούν και 
για αυτοστέγαση. 

II. ΔΙΚΑΙΟΥΧΟΙ ΤΩΝ ΣΤΕΓΑΣΤΙΚΩΝ ΔΑΝΕΙΩΝ 

1. Οι δικαιούχοι των στεγαστικών δανείων καθορίζονται 
από άπό αρμόδιο Τομέα Αποκατάστασης Σεισμοπλήκτων 
(Τ.Α.Σ.) στον οποίο οι ενδιαφερόμενοι θα πρέπει να υπο¬ 
βάλουν αίτηση με τα σχετικά δικαιολογητικά, μέσα στην 
προθεσμία που καθορίζεται στην παρούσα απόφαση. 

2. Ο αρμόδιος Τομέας Αποκατάστασης Σεισμοπλήκτων 
(Τ.Α.Σ.) θα χορηγεί στους δικαιούχους βεβαίωση με την 
οποία θα προσδιορίζεται το ύψος της απαιτούμενης δα¬ 
πάνης επισκευής ή το ποσό που δικαιούται ο ενδιαφερό¬ 
μενος για ανακατασκευή ή αυτοστέγαση. Στη βεβαίωση 
θα αναφέρεται το ποσό της δωρεάν κρατικής αρωγής κα¬ 
θώς και του στεγαστικού δανείου, σύμφωνα με τους 
όρους που καθορίζονται κατωτέρω για τα κτίρια που βρί¬ 
σκονται εντός της πληγείσας περιοχής. 

3. Σε περίπτωση που το συγκεκριμένο κτίριο ρυμοτο- 
μείται ή δεν μπορεί να ανακατασκευαστεί για οποιαδήπο¬ 


τε άλλη νόμιμη αιτία, ο ιδιοκτήτης, και επί περισσοτέρων 
συνιδιοκτητών, καθένας από αυτούς, δικαιούται δανειο¬ 
δότηση για αυτοστέγαση με αγορά ή ανέγερση κατοικίας 
εντός των ορίων του Νομού και εκτός των ορίων του 
Ο.Τ.Α. της πρωτεύουσας εφόσον το πληγέν ακίνητο βρι¬ 
σκόταν σε άλλον Ο Τ.Α.. 

4. Σε περίπτωση που καταστράφηκαν ολοσχερώς κτί- 
σματα από τις πυρκαγιές ή κατεδαφίστηκαν αμέσως μετά 
από αυτές με εντολή Δημόσιας ή Δημοτικής Αρχής, χωρίς 
να έχουν εκδοθεί πρωτόκολλα επικινδύνως ετοιμόρρο¬ 
που, από τις κατά Νόμο Τριμελείς Επιτροπές, εγκρίνουμε 
τη δανειοδότησή τους εφόσον: 

α. Η οικοδομή που καταστράφηκε ολοσχερώς από τις 
πυρκαγιές αναφέρεται στις επίσημες καταστάσεις-κατα- 
γραφής των κτισμάτων του Τμήματος Πολεοδομίας και 
Πολεοδομικών Εφαρμογών των αρμοδίων Νομαρχιακών 
Αυτοδιοικήσεων. 

β. Ο ενδιαφερόμενος υποβάλει εμπρόθεσμα αίτηση για 
δανειοδότηση του συγκεκριμένου κτίσματος. 

γ. Υπάρχουν παραστατικά στοιχεία διαπίστωσης της 
ύπαρξης του κτίσματος, διαπίστωσης του εμβαδού και 
της χρήσης του (π.χ. οικοδομική άδεια ανέγερσης της κα- 
ταστραφείσας οικοδομής (εφόσον υπάρχει), φωτογρα¬ 
φίες, αεροφωτογραφίες κλπ.) 

δ. Υπάρχουν στοιχεία ότι το κτίσμα δεν ήταν εγκαταλε- 
λειμμένο (π.χ. αποδείξεις κοινωφελών οργανισμών ή Δη¬ 
μοτικών ή Κοινοτικών τελών κλπ.). 

Παράλληλα ο ενδιαφερόμενος θα πρέπει να συνυπο¬ 
βάλλει: 

α. Βεβαίωση της Δημόσιας ή Δημοτικής ή Κοινοτικής 
Αρχής ότι το κτίσμα του καταστράφηκε ολοσχερώς ή κα- 
τέρρευσε από τις πυρκαγιές. 

III. ΟΡΟΙ ΣΤΕΓΑΣΤΙΚΩΝ ΔΑΝΕΙΩΝ 
1. ΔΑΝΕΙΑ ΑΝΑΚΑΤΑΣΚΕΥΗΣ Ή ΑΥΤΟΣΤΕΓΑΣΗΣ 
Η στεγαστική ενίσχυση (δάνειο και δωρεάν κρατική 
αρωγή) θα χορηγείται στους δικαιούχους με βάση την 
προσκομιζόμενη στη δανείστρια Τ ράπεζα έγγραφη συνη- 
γορία του αρμόδιου Τομέα Αποκατάστασης Σεισμοπλή¬ 
κτων (Τ.Α.Σ.) με τους ακόλουθους βασικούς όρους: 

α) Για κτίσματα που έχουν χρήση κατοικίας 110.000 
δρχ. ανάτ.μ. και με ανώτατο όριο δανειοδοτούμενης επι¬ 
φάνειας τα 120 τ.μ., ανά χωριστή ιδιοκτησία. 

β) Για κτίσματα που έχουν χρήση κατοικίας και με βάση 
τις ισχύουσες διατάξεις επιβάλλεται η διατήρηση της 
μορφής τους κατά την ανακατασκευή ή εφόσον το κτίριο 
είναι παραδοσιακό, το δάνειο ορίζεται σε 130.000 δρχ. 
ανάτ.μ.. και για όλο το εμβαδόν του κτιρίου. 

γ) Για διατηρητέους, όπως στην προηγούμενη παρά¬ 
γραφο (β), επαγγελματικούς χώρους (ξενοδοχεία, κατα¬ 
στήματα κλπ.) το δάνειο ορίζεται σε 120.000 δρχ. ανάτ.μ. 
και για όλο το εμβαδόν του κτιρίου. 

δ) Για κατοικίες ή επαγγελματικούς των ως άνω κατη¬ 
γοριών (β) και (γ), όταν διατηρείται η όψη και ανακατα¬ 
σκευάζεται το υπόλοιπο, θα χορηγείται δάνειο επισκευής 
διατηρητέου κτιρίου για τις όψεις, χωρίς όριο δανειοδό¬ 
τησης, και δάνειο ανακατασκευής κατοικίας ή επαγγελ¬ 
ματικού χώρου, όπως ορίζεται στις παρ. (α) και (ε) αντί¬ 
στοιχα, για το υπέ λοιπο κτίσμα. 

Στην περίπτωση αυτή το δάνειο και η δωρεάν κρατική 
αρωγή θα χορηγούνται αθροιστικά. 

ε) Για κτίρια που έχουν χρήση επαγγελματικού χώρου 
το δάνειο ανέρχεται στο ποσό των70.000 δρχ. ανάτ.μ. και 
για δανειοδοτούμενη επιφάνεια μέχρι 120 τ.μ., ήτοι μέχρι 
του ποσού των 8.400.000 δρχ., για τα πρώτα 150 τ.μ. 
Στην περίπτωση που ο επαγγελματικός χώρος έχει επι- 

φάνεια άνω των 150 τ.μ., για τον υπολογισμό της συνολι¬ 
κής δανειοδότησης θα διαιρείται η επιφάνεια του σε τμή¬ 
ματα των 150 τ.μ. για τα τυχόν δάνεια που θα προκόψουν 
πέραν των πρώτων 150 τ.μ. το ποσόν του δανείου ορίζε¬ 
ται σε 45.000 δρχ. ανά τ.μ. και για δανειοδοτούμενη επι¬ 
φάνεια 120 τ.μ., ήτοι μέχρι του ποσού των 5.400.000 δρχ. 
για κάθε επιπλέον δάνειο που θα χορηγείται. 

Το προκύπτον τελικώς, μετά την ως άνω διαίρεση, υπό¬ 
λοιπο τμήματος, αν έχει επιφάνεια μέχρι και 50 τ.μ. θα 
αμελείται, ενώ αν είναι πάνω από 50 τ.μ., τότε θα χορηγεί¬ 
ται στεγαστική συνδρομή ανάλογα με το εμβαδόν του και 
σύμφωνα με τα ισχύοντα ανώτατα όρια (εμβαδού και δα¬ 
νείου). 

στ) Για υπόγειους χώρους όπως αυτοί ορίζονται από το 
Γ.Ο.Κ. και είναι διαμορφωμένοι ως διαμερίσματα κατοι¬ 
κίας ή επαγγελματικές στέγες, χορηγείται ποσό δανείου 
που αντιστοιχεί στο 70% της εκάστοτε ισχύουσας μεγί¬ 
στης τιμής μονάδας για τη χρηματοδότηση των ανακατα- 
σκευαζομένων κατοικιών ή επαγγελματικών χώρων αντί¬ 
στοιχα. 

ζ) Γ ια κατασκευές κτισμάτων βοηθητικής χρήσεως στο 
δώμα οικοδομών π.χ. απολήξεις κλιμακοστασίων, ανελκυ¬ 
στήρων κλπ. χορηγείται δάνειο που αντιστοιχεί στο 70% 
της εκάστοτε ισχύουσας μεγίστης τιμής μονάδας για τη 
χρηματοδότηση της ανακατασκευαζόμενης επιφάνειας. 

η) Γ ια κτίρια που η κατασκευή τους είχε προχωρήσει μό¬ 
νον μέχρι το σκελετό από οπλισμένο σκυρόδεμα, χορη¬ 
γείται δάνειο που αντιστοιχεί στο 30% της εκάστοτε ισχύ- 
ουσας μεγίστης τιμής μονάδας για τη χρηματοδότηση 
της ανακατασκευαζόμενης επιφάνειας. 

θ) Για βοηθητικούς χώρους της αυτής οικοδομής ή ευ¬ 
ρισκόμενους στο αυτό οικόπεδο που συμπληρώνουν τη 
λειτουργικότητά της και με την προ(πόθεση ότι το σύνολο 
της δανειοδοτούμενης επιφάνειας (κύριος και βοηθητικός 
χώρος) δεν υπερβαίνει τα 120 τ.μ. (π.χ. αποθήκες τροφί¬ 
μων, ιματιοθήκες, κουζίνες, φούρνοι κλπ.) η ανά τ.μ. τιμή 
αποζημίωσης κατεδαφιστέου κτίσματος (είτε βάση πρω¬ 
τοκόλλων κατεδαφίσεως είτε ως ασύμφορα επισκευής εί¬ 
τε ως μη ασφαλώς επισκευάσιμα λόγω ευτελών δομικών 
υλικών) είναι η αυτή με της κατοικίας, παράγραφος (α). 

ι) Γ ια βοηθητικούς χώρους, που η κυρίως οικοδομή (κα¬ 
τοικία ή επαγγελματική στέγη) δεν έχει κριθεί κατεδαφι- 
στέα είτε βάση πρωτοκόλλου κατεδαφίσεως είτε ως 
ασύμφορη επισκευής είτε ως μη επισκευάσιμη λόγω ευ¬ 
τελών υλικών κατασκευής, η τιμή αποζημίωσης κατεδα- 
φιστέου βοηθητικού χώρου ορίζεται σε 55.000 δρχ. ανά 
τ.μ. και μέχρι εμβαδού 120 τ.μ. 

ια) Για ανεξάρτητες αποθήκες, που δεν βρίσκονται στο 
ίδιο οικόπεδο με το κυρίως κτίσμα, με χρήση οικιακής ή 
επαγγελματικής αποθήκης η τιμή αποζημίωσης ανά τ.μ. 
κατεδαφιστέου, είτε βάση πρωτοκόλλου κατεδαφίσεως 
είτε ως ασύμφορη επισκευής είτε ως μη επισκευάσιμη λό¬ 
γω ευτελών δομικών υλικών κατασκευής, καθορίζεται 
ανάλογα με τη χρήση τους ως εξής: 

ί) Γ ια κτίσματα με χρήση οικιακής αποθήκης 50.000 δρχ. 
ανά τ.μ. και μέχρι εμβαδού 120 τ.μ. 

ϋ) Για κτίσματα με χρήση επαγγελματικής αποθήκης 
45.000 δρχ. ανά τ.μ. και μέχρι εμβαδού 120 τ.μ. 

ιβ) Για την ανακατασκευή αγροτικών κτισμάτων το δά¬ 
νειο ανέρχεται στο ποσό των 40.000 δρχ. ανά τ.μ. κατε- 
δαφιζόμενης επιφάνειας και μέχρι συνολικού εμβαδού 
120 τ.μ. 

ιγ) Γιατην ανακατασκευή αγροτικών κατοικιών (κτισμά- 
των ευτελούς αξίας κατασκευής, μικρού κατά κανόνα εμ¬ 
βαδού που χρησιμοποιούνται εποχιακά) το δάνειο ανέρ¬ 


χεται στο ποσό των 70.000 δρχ. ανά τ.μ. κατεδαφιζόμενης 
επιφάνειας και μέχρι συνολικού εμβαδού 120 τ.μ. 

ιδ) Για κτίρια που ανήκουν στο Δημόσιο, Ν.Π.Δ.Δ. ή σε 
Κοινωφελή ή σε Φιλανθρωπικά ή σε Ευαγή Ιδρύματα ή σε 
Σωματεία, το ύψος της δανειοδότησης ανέρχεται στο πο¬ 
σό των 120.000 δρχ. ανά τ.μ. επί του συνόλου της κατεδα- 
φιστέας επιφάνειας και η ανεγειρόμενη επιφάνεια δεν θα 
πρέπει να είναι μικρότερη του 75% της κατεδαφισθείσης. 

ιε) Γ ια την ανακατασκευή κωδωνοστασίων και μόνο, το 
ύψος της δανειοδότησης είναι ανάλογο του όγκου του κα- 
τεδαφιστέου και ανέρχεται στο ποσό των δέκα πέντε χι¬ 
λιάδων δραχμών (15.000 δρχ.) ανά κυβικό μέτρο. 

ιστ) Γ ια κτίρια με περισσότερες χωριστές ιδιοκτησίες 
(πολυκατοικίες) ο κάθε ιδιοκτήτης δικαιούται εκτός του 
δανείου ανακατασκευής ή αυτοστέγασης που αντιστοιχεί 
στην ιδιοκτησία του και επί πλέον δάνειο ανάλογο με το 
ποσοστό του επί των κοινοχρήστων χώρων και μέχρι συ¬ 
νολικού εμβαδού 120 τ.μ. αθροιστικά (από ιδιοκτησία και 
κοινόχρηστο χώρο). 

ιζ) Η δωρεάν κρατική αρωγή, που αντιστοιχεί στα παρα¬ 
πάνω δάνεια ανακατασκευής ή αυτοστέγασης θα καλυ¬ 
φθεί από τον Προ(πολογισμό Δημοσίων Επενδύσεων και 
ορίζεται σε ποσοστό 33% του δανείου και μόνο για μία 
ιδιοκτησία. Στην περίπτωση της παρ. (ε) κάθε τμήμα με 
επιφάνεια 150 τ.μ. θεωρείται ανεξάρτητη ιδιοκτησία. 

ιη) Σε περίπτωση που στον ίδιο ιδιοκτήτη ανήκαν πριν 
από το σεισμό περισσότερες της μιάς ιδιοκτησίες, δάνειο 
δικαιούται για κάθε μία από αυτές. 

Γ ια τις πέραν της μιάς (που θα προτείνεται από τον δι¬ 
καιούχο) ιδιοκτησίες το σύνολο της στεγαστικής ενίσχυ¬ 
σης χορηγείται υπό μορφή δανείου, χωρίς δωρεάν κρατι¬ 
κή αρωγή. 

ιθ) Σε περιπτώσεις ανακατασκευής επαγγελματικού 
χώρου, υποχρέωση του ιδιοκτήτη είναι να ανακατασκευ¬ 
άσει κτίσμα εμβαδού τουλάχιστον ίσο με το 66% του εμ¬ 
βαδού ή του όγκου του κατεδαφιστέου κτίσματος, με βά¬ 
ση το οποίο υπολογίστηκε το δάνειο. Σε όλες τις άλλες πε¬ 
ριπτώσεις ανακατασκευής, υποχρέωση του ιδιοκτήτη 
είναι να ανακατασκευάσει κτίσμα εμβαδού τουλάχιστον 
ίσο με το 66% του εμβαδού του κατεδαφιστέου κτίσμα¬ 
τος, με βάση το οποίο υπολογίστηκε το δάνειο. 

2. ΔΑΝΕΙΑ ΕΠΙΣΚΕΥΗΣ 

α) Γ ια την επισκευή ζημιών στα «μη φέροντα» στοιχεία 
κτιρίων το ποσό του δανείου ανέρχεται μέχρι 40.000 δρχ. 
ανά τ.μ. και μέχρι συνολικού εμβαδού 120 τ.μ. ανά χωρι¬ 
στή ιδιοκτησία. 

β) Για την επισκευή ζημιών στον «φέροντα» οργανισμό 
κτιρίων το δάνειο ανέρχεται μέχρι του ποσού των 40.000 
δρχ. ανά τ.μ. χωρίς περιορισμό ως προς το συνολικό εμ¬ 
βαδόν της ιδιοκτησίας. 

γ) Σε περίπτωση που υπάρχουν ζημιές στα «μη φέρο¬ 
ντα» στοιχεία και στον «φέροντα οργανισμό» της ιδίας 
ιδιοκτησίας, το συνολικό ανά τ.μ. ύψος του δανείου δεν 
επιτρέπεται να υπερβαίνει το όριο των 70.000 δρχ. ανά 
τ.μ. αθροιστικά. 

δ) Γ ια πάσης φύσεως επισκευές (περιλαμβανομένων 
των αναπαλαιώσεων) κτιρίων που κρίνονται διατηρητέα ή 
παραδοσιακά, το δάνειο ανέρχεται μέχρι του ποσού των 
110.000 δρχ. ανά τ.μ. χωρίς περιορισμό ως προς το συνο¬ 
λικό εμβαδόν της ιδιοκτησίας. 

ε) Γ ια κατοικίες ή επαγγελματικούς χώρους της ως άνω 
κατηγορίας (δ), όταν διατηρείται η όψη και ανακατασκευ¬ 
άζεται το υπόλοιπο, θα χορηγείται δάνειο επισκευής δια¬ 
τηρητέου ή παραδοσιακού κτιρίου για τις όψεις, χωρίς 
όριο δανειοδότησης, και δάνειο ανακατασκευής κατοι- 

κίας ή επαγγελματικού χώρου αντίστοιχα (κεφ. III, παρ. 
(Ια) και (1ε), για το υπόλοιπο κτίσμα. 

στ) Για επισκευή αγροτικών κτισμάτων (πλην οικιών) το 
δάνειο ανέρχεται μέχρι συνολικού ποσού 600.000 δρχ. 
για κάθε κτίσμα. 

ζ) Γ ια την επισκευή αποθηκών (οικιακών, επαγγελματι¬ 
κών κλπ.) το δάνειο ανέρχεται μέχρι του ποσού των 
800.000 δρχ. για κάθε κτίσμα. 

η) Γ ια επισκευή κτιρίων που ανήκουν στο Δημόσιο, 
Ν.Π.Δ.Δ. ή σε Κοινωφελή ή σε Φιλανθρωπικά ή σε Ευαγή 
Ιδρύματα ή σε Σωματεία το ύψος της δανειοδότησης (δά¬ 
νειο και δωρεάν κρατική αρωγή) για την αποκατάσταση 
του φέροντος οργανισμού και των λοιπών μη φερόντων 
στοιχείων θα ανέρχεται στο ποσό των 70.000 δρχ. ανά τ.μ. 
επί του συνόλου της επιφάνειας του κτιρίου. Γ ια ύψος δα¬ 
νειοδότησης που υπερβαίνει το ως άνω ποσό η σχετική 
έγκριση θα εκδίδεται από την Υ.Α.Σ. 

θ) Εφόσον πρόκειται για κτίρια με περισσότερες της 
μιάς χωριστές ιδιοκτησίες, ο κάθε ιδιοκτήτης δικαιούται, 
εκτός από το δάνειο για την αποκατάσταση των ζημιών 
της ιδιοκτησίας του, και πρόσθετο δάνειο για την κάλυψη 
της δαπάνης που αναλογεί προς αποκατάσταση των ζη¬ 
μιών των κοινοκτήτων στοιχείων. 

ι) Η δωρεάν κρατική αρωγή που αντιστοιχεί στα ανωτέ¬ 
ρω δάνεια επισκευής θα καλυφθεί από τον Προϋπολογι¬ 
σμό Δημοσίων Επενδύσεων και ανέρχεται σε ποσοστό 
30% του δανείου και μόνον για μία ιδιοκτησία. 

ια) Σε περίπτωση που στον ίδιο ιδιοκτήτη ανήκαν, πριν 
από το σεισμό, περισσότερες της μιάς ιδιοκτησίες, δά¬ 
νειο θα δικαιούται για κάθε μία από αυτές. 

Γ ια τις πέραν της μιάς (που θα προτείνεται από τον δι¬ 
καιούχο) ιδιοκτησίες το σύνολο της στεγαστικής ενίσχυ¬ 
σης χορηγείται υπό μορφή δανείου, χωρίς δωρεάν κρατι¬ 
κή αρωγή. 

3. ΤΡΟΠΟΣ ΧΟΡΗΓΗΣΗΣ ΔΑΝΕΙΩΝ ΚΑΙ ΕΞΟΦΛΗΣΗΣ 
ΑΥΤΩΝ 

α) Το ποσό των δανείων ανακατασκευής θα αναληφθεί 
σε τρεις ισόποσες εξαμηνιαίες δόσεις, η πρώτη από τις 
οποίες καταβάλλεται με την υπογραφή της δανειστικής 
σύμβασης, οι δε επόμενες ανάλογα με την πρόοδο των 
εργασιών στην οικοδομή. 

β) Τα δάνεια που χορηγούνται για επισκευές είναι δυνα¬ 
τόν να δοθούν κατά την κρίση της δανείστρια Τράπεζας 
και σε δύο δόσεις ή και εφάπαξ, αν πρόκειται για μικρά πο¬ 
σά. Απαραίτητη προϋπόθεση, στην περίπτωση αυτή, είναι 
η συνηγορία του αρμόδιου Τομέα Αποκατάστασης Σει¬ 
σμοπλήκτων (Τ.Α.Σ.) 

γ) Το ποσό των δανείων αυτοστέγασης θα χορηγείται 
εφάπαξ με την προσκόμιση οριστικού συμβολαίου αγο¬ 
ράς και πιστοποιητικού μεταγραφής ή προσυμφώνου με 
την υποχρέωση της υποβολής οριστικού συμβολαίου και 
πιστοποιητικού μεταγραφής σε χρόνο που θα ορίζεται 
στην εγκριτική απόφαση του Τ.Α.Σ. 

δ) Η συνολική διάρκεια των δανείων ανακατασκευής ή 
αυτοστέγασης ή επισκευής ορίζεται σε δεκαπέντε (15) 
χρόνια η δε εξόφλησή τους θα πραγματοποιηθεί σε ισό¬ 
ποσες εξαμηνιαίες ή ετήσιες χρεωλυτικές δόσεις, η πρώ¬ 
τη από τις οποίες θα καταβληθεί είκοσι τέσσερις (24) μή¬ 
νες μετά την υπογραφή της δανειστικής σύμβασης. 

ε) Η συνολική διάρκεια των δανείων ανακατασκευής ή 
αυτοστέγασης ή επισκευής διατηρητέων ή παραδοσια¬ 
κών κτιρίων ορίζεται σε είκοσι πέντε (25) χρόνια η δε εξό¬ 
φλησή τους θα πραγματοποιηθεί σε ισόποσες εξαμηνιαί¬ 
ες ή ετήσιες χρεωλυτικές δόσεις, η πρώτη από τις οποίες 


θα καταβληθεί είκοσι τέσσερις (24) μήνες μετά την υπο¬ 
γραφή της δανειστικής σύμβασης. 

στ) Τα δάνεια βαρύνονται με επιτόκιο ίσο προς αυτό των 
εντόκων γραμματίων Δημοσίου δωδεκάμηνης διάρκειας 
της εκάστοτε τελευταίας εκδόσεως που χρονικά προη¬ 
γείται της έναρξης κάθε περιόδου εκτοκισμού των δανεί¬ 
ων, προσαυξημένο κατά δύο (2) εκατοστιαίες μονάδες, 
χωρίς άλλη προσαύξηση για προμήθεια κλπ., επιδοτού¬ 
μενο κατά 100% από το λογαριασμό του Ν. 128/75. 

ζ) Γ ια τους λοιπούς όρους και τη διαδικασία σύναψης 
και χορήγησης των δανείων έχουν εφαρμογή οι αντίστοι¬ 
χες διατάξεις που ισχύουν για τη χρηματοδότηση της οι¬ 
κονομίας. 

IV. ΝΕΟΙ ΚΤΗΤΟΡΕΣ 

1. Εγκρίνουμε τη δυνατότητα μεταβιβάσεως του δανεί¬ 
ου (μαζί με το πληγέν ακίνητο) και στους τυχόν νέους κτή¬ 
τορες των ακινήτων ασχέτως του τρόπου αποκτήσεως και 
του είδους της ιδιοκτησίας, που έχουν επ’αυτού (καθολι¬ 
κή διαδοχή, ειδική διαδοχή, επικαρπία, ψιλή κυριότητα, 
συνιδιοκτησία κλπ.). Απαραίτητη όμως προϋπόθεση εί¬ 
ναι, οι νέοι κτήτορες να έχουν υποβάλλει εμπρόθεσμα αί¬ 
τηση και τα απαιτούμενα δικαιολογητικά, σύμφωνα με τις 
εκάστοτε ισχύουσες διατάξεις. 

2. Δωρεάν κρατική αρωγή δικαιούνται οι νέοι κτήτορες 
μόνον εφόσον τόσο αυτοί όσο και οι προηγούμενοι ιδιο¬ 
κτήτες, αποδεδειγμένα (με υποβολή υπευθύνων δηλώσε¬ 
ων) δεν έχουν λάβει δωρεάν κρατική αρωγή για άλλο πλη¬ 
γέν, από τις πυρκαγιές του 1998, κτίσμα. 

V. ΑΡΜΟΔΙΟΙ ΠΙΣΤΩΤΙΚΟΙ ΦΟΡΕΙΣ 

Τα εν λόγω δάνεια θα χορηγηθούν από οποιαδήποτε 
Εμπορική Τράπεζα και την Αγροτική Τράπεζα Ελλάδος. 

Α. ΔΑΝΕΙΑ ΑΠΟΚΑΤΑΣΤΑΣΗΣ ΖΗΜΙΩΝ ΚΤΙΡΙΑΚΩΝ 
ΕΓΚΑΤΑΣΤΑΣΕΩΝ ΕΠΑΓΓΕΛΜΑΤΙΚΩΝ ΧΩΡΩΝ. 

1. Εγκρίνεται η χορήγηση από τις Τράπεζες μακροπρό¬ 
θεσμων δανείων σε επιχειρήσεις και επαγγελματίες περι- 
λαμβανομένων και των ελευθέρων επαγγελματιών στις 
πληγείσες από τις πυρκαγιές περιοχές του Νομού Εύβοι¬ 
ας για τη αποκατάσταση των ζημιών που προκλήθηκαν 
από τις πυρκαγιές του 1998 στις κτιριακές εγκαταστάσεις 
όπου ασκούν την οικονομική δραστηριότητά τους, με 
τους ακόλουθους όρους και προϋποθέσεις: 

α) Έγγραφη συνηγορία του Τομέα Αποκατάστασης Σει¬ 
σμοπλήκτων (Τ.Α.Σ.). Ειδικά προκειμένου περί ξενοδοχει¬ 
ακών επιχειρήσεων, τα ανωτέρω μακροπρόθεσμα δάνεια 
θα χορηγούνται μετά από τεχνικό έλεγχο, για εκτίμηση 
του ύψους των υλικών ζημιών που προξενήθηκαν από το 
σεισμό των προς επισκευή ξενοδοχείων ο οποίος θα διε- 
νεργείται μετά από γνώμη των Τεχνικών Υπηρεσιών του 
Ελληνικού οργανισμού Τουρισμού. 

β) Τεχνική μελέτη περί των εργασιών ανακατασκευής ή 
επισκευής των κτιριακών και λοιπών εγκαταστάσεώντους, 

γ) Υπεύθυνη δήλωση του άρθρου 8 του Ν. 1599/86 ότι 
δεν χρηματοδοτήθηκαν από άλλο πιστωτικό φορέα για 
τις ίδιες ζημιές. 

2. α)Τα δάνεια που χορηγούνται στους δικαιούχους κτι- 
ριακών εγκαταστάσεων επαγγελματικών χώρων προκει- 
μένου για ανακατασκευή ανέρχονται στο ποσό των 
70.000 δρχ. ανά τ.μ. και για δανειοδοτούμενη επιφάνεια 
μέχρι 120 τ.μ., ήτοι μέχρι του ποσού των 8.400.000 δρχ., 
για τα πρώτα 150τ.μ. 

Στην περίπτωση που ο επαγγελματικός χώρος έχει επι¬ 
φάνεια άνω των 150 τ.μ., για τον υπολογισμό της συνολι¬ 
κής δανειοδότησης θα διαιρείται η επιφάνειά του σε τμή¬ 
ματα των 150 τ.μ. για τα τυχόν δάνεια που θα προκόψουν 
πέραν των πρώτων 150 τ.μ. το ποσόν του δανείου ορίζε- 

ται σε 45.000 δρχ. ανά τ.μ. και για δανειοδοτούμενη επι¬ 
φάνεια 120 τ.μ., ήτοι μέχρι του ποσού των 5.400.000 δρχ. 
για κάθε επιπλέον δάνειο που θα χορηγείται. 

Το προκύπτον τελικώς, μετά την ως άνω διαίρεση, υπό¬ 
λοιπο τμήματος, αν έχει επιφάνεια μέχρι και 50 τ.μ. θα αμε¬ 
λείται, ενώ αν είναι πάνω από 50 τ.μ., τότε θα χορηγείται 
στεγαστική συνδρομή ανάλογα με το εμβαδόν του και σύμ¬ 
φωνα με τα ισχύοντα ανώτατα όρια (εμβαδού και δανείου). 

Δωρεάν κρατική αρωγή θα χορηγείται όπως προβλέπε- 
ται στο εδάφιο (ιζ) της παρ. II11 του κεφ. Β. 

β) Για την επισκευή ζημιών στον οργανισμό πληρώσεως 
(Ο.Π.) κτιρίων το ποσό του δανείου ανέρχεται μέχρι του 
ποσού των 40.000 δρχ. ανά τ.μ. και μέχρι συνολικού εμ¬ 
βαδού 120 τ.μ. ανά χωριστή ιδιοκτησία. 

γ) Για την επισκευή ζημιών στον φέροντα οργανισμό 
(Φ.Ο.) κτιρίων το δάνειο ανέρχεται μέχρι του ποσού των 
40.000 δρχ. ανά τ.μ. χωρίς περιορισμό ως προς το συνο¬ 
λικό εμβαδόν της ιδιοκτησίας. 

δ) Σε περίπτωση που υπάρχουν ζημιές τόσο στον φέρο¬ 
ντα οργανισμό όσο και στον οργανισμό πληρώσεως της 
ιδίας ιδιοκτησίας, το συνολικό ανά τ.μ. ύψος του δανείου 
δεν επιτρέπεται να υπερβαίνει το όριο των 70.000 δρχ. 
ανά τ.μ. στο σύνολο της επιφάνειας. 

3. α) Η συνολική διάρκεια των δανείων ανακατασκευής 
ή αυτοστέγασης ή επισκευής ορίζεται σε δεκαπέντε (15) 
χρόνια η δε εξόφλησή τους θα πραγματοποιηθεί σε ισό¬ 
ποσες εξαμηνιαίες ή ετήσιες χρεωλυτικές δόσεις, η πρώ¬ 
τη από τις οποίες θα καταβληθεί είκοσι τέσσερις (24) μή¬ 
νες μετά την υπογραφή της δανειστικής σύμβασης. 

β) Η συνολική διάρκεια των δανείων ανακατασκευής ή 
αυτοστέγασης ή επισκευής διατηρητέων ή παραδοσια¬ 
κών κτιρίων ορίζεται σε είκοσι πέντε (25) χρόνια η δε εξό¬ 
φλησή τους θα πραγματοποιηθεί σε ισόποσες εξαμηνιαί¬ 
ες ή ετήσιες χρεωλυτικές δόσεις, η πρώτη από τις οποίες 
θα καταβληθεί είκοσι τέσσερις (24) μήνες μετά την υπο¬ 
γραφή της δανειστικής σύμβασης. 

4. Τα δάνεια βαρύνονται με επιτόκιο ίσο προς αυτό των 
εντόκων γραμματίων Δημοσίου δωδεκάμηνης διάρκειας 
της εκάστοτε τελευταίας εκδόσεως που χρονικά προη¬ 
γείται της έναρξης κάθε περιόδου εκτοκισμού των δανεί¬ 
ων, προσαυξημένο κατά δύο (2) εκατοστιαίες μονάδες, 
χωρίς άλλη προσαύξηση για προμήθεια κλπ., επιδοτού¬ 
μενο κατά 100% από το λογαριασμό του Ν. 128/75. 

5. Για τους λοιπούς όρους και τη διαδικασία σύναψης και 
χορήγησης των δανείων έχουν εφαρμογή οι αντίστοιχες δια¬ 
τάξεις που ισχύουν για τη χρηματοδότηση της οικονομίας. 

6. Η δωρεάν κρατική αρωγή, θα καλυφθεί από τον Προ¬ 
ϋπολογισμό Δημοσίων Επενδύσεων και αντιστοιχεί σε πο¬ 
σοστό 33% προκειμένου για τα δάνεια ανακατασκευής ή 
αυτοστέγασης επαγγελματικών χώρων ενώ για τα δάνεια 
επισκευής επαγγελματικών χώρων η δωρεάν κρατική 
αρωγή είναι 30% και μόνο για ένα επαγγελματικό χώρο (ή 
τα πρώτα 150τ.μ. αυτού). Απαραίτητη όμως προϋπόθεση 
είναι ο ιδιοκτήτης του επαγγελματικού χώρου να μην έχει 
πάρει δωρεάν κρατική αρωγή για άλλο πληγέν από πυρ¬ 
καγιά κτίσμα. 

7. Τα δάνεια για την αποκατάσταση ζημιών σε πάγιες 
εγκαταστάσεις επιχειρήσεων και επαγγελματιών επιτρέ¬ 
πεται να χορηγηθούν, με τους ίδιους όρους, και στους μι¬ 
σθωτές ή σε όσους έχουν από οποιαδήποτε νόμιμη αιτία, 
αποδεδειγμένα τη νομή ή τη χρήση των εν λόγω χώρων, 
εφόσον δεν έχει υποβληθεί σχετική αίτηση, εκ μέρους 
των ιδιοκτητών, μέσα σε 45 ημέρες από τη δημοσίευση 
της παρούσας στην Εφημερίδα της Κυβερνήσεως. Μετά 
την πάροδο των 45 ημερών, το δικαίωμα υποβολής αίτη¬ 


σης για δανειοδότηση μπορεί να ασκηθεί και από τον ενοι¬ 
κιαστή, για λογαριασμό του αμελούντος ιδιοκτήτη. Σε κά¬ 
θε περίπτωση, η υποχρέωση για την καταβολή των δόσε¬ 
ων του δανείου βαρύνει τον ιδιοκτήτη. 

Β. ΥΠΟΘΗΚΕΣ ΔΑΝΕΙΩΝ 

Για την ασφάλεια κάθε δανείου θα εγγράφεται υπέρ της 
δανείστριας Τράπεζας υποθήκη επί του ακινήτου που θα 
ανακατασκευάζεται από το προϊόν του δανείου ή αντ’αυ- 
τού επί άλλου ακινήτου που τυχόν προσφέρεται από το δα¬ 
νειολήπτη, εφόσον η αξία του ακινήτου καλύπτει το ασφα- 
λιζόμενο δάνειο. Η υποθήκη μπορεί επίσης να μεταφέρε- 
ται εκ των υστέρων σε άλλο ακίνητο αντίστοιχης αξίας. 

Συνηγορούμε, ώστε οι Τράπεζες να χορηγούν δάνεια 
για την επισκευή ή ανακατασκευή Ιερών Ναών πληγέντων 
από τις πυρκαγιές του 1998 και στις περιπτώσεις που 
υπάρχει αδυναμία προσφοράς ακινήτου για εγγραφή 
υποθήκης, προς εξασφάλιση του δανείου, πιστοποιούμε¬ 
νη από σχετική βεβαίωση της αρμόδιας Μητρόπολης που 
ανήκει ο Ιερός Ναός. 

Η ανωτέρω ρύθμιση δεν ισχύει για τους ιδιωτικούς Να¬ 
ούς, ως προς τους οποίους, έχουν εφαρμογή οι γενικώς 
ισχύουσες περί σεισμοπλήκτων διατάξεις. 

Γ. ΚΥΡΩΣΕΙΣ 

Με ειδικό όρο των οικείων δανειστικών συμβάσεων θα 
καθορίζεται ρητά ότι σε περίπτωση υποβολής, από τους 
δικαιούχους δανείων ή νέους κτήτορες, ανακριβών δη¬ 
λώσεων ή σε περίπτωση μη εκπλήρωσης των υποχρεώ¬ 
σεων, που θα αναλάβουν με όσα προβλέπονται στην πα¬ 
ρούσα απόφαση θα υπόκεινται, πέρα από τις νόμιμες κυ¬ 
ρώσεις και τις ακόλουθες: 

α. Κήρυξη ολοκλήρου του ποσού του δανείου ληξιπρό¬ 
θεσμου και αμέσως απαιτητού από τη χορήγησή του. 

β. Κατάπτωση ποινικής ρήτρας υπέρ του Δημοσίου, που 
θα συνομολογούνται με τη δανειστική σύμβαση και θα 
αντιστοιχεί σε ποσοστό 10% επί ολοκλήρου του ποσού 
του δανείου. 

γ. Εκτοκισμό του δανείου από τη χορήγησή του με επι¬ 
τόκιο μεγαλύτερο κατά 3 ποσοστιαίες μονάδες από το 
επιτόκιο που καθορίστηκε με τη δανειστική σύμβαση για 
κάθε περίπτωση. 

Δ. ΚΑΛΥΨΗ ΔΑΠΑΝΗΣ 

1. Από τις διατάξεις της απόφασης αυτής προκαλείται: 
Για δωρεάν κρατική αρωγή δαπάνη του Προγράμματος 

Δημοσίων Επενδύσεων ύψους εκατόν τριάντα εννέα εκα¬ 
τομμυρίων πεντακοσίων χιλιάδων δραχμών (139.500.000 
δρχ.) για τα επόμενα τέσσερα οικονομικά έτη και θα βα¬ 
ρύνει το έργο 9869001 της ΣΑΕ 069. 

2. Η προκαλούμενη δαπάνη για την επιδότηση του επι¬ 
τοκίου βαρύνειτο λογαριασμό του Ν. 128/75, ο οποίος δη- 
μιουργείται από παρακράτηση επί των χορηγήσεων των 
Τραπεζών με σκοπό την επιδότηση επιτοκίου δανείων. Ο 
λογαριασμός αυτός επιδοτείται από τον Κρατικό Προϋ¬ 
πολογισμό μόνο σε περίπτωση ελλειμματικότητάς του. 
Το ύψος της δαπάνης αυτής είναι 290.500.000 δρχ. 

Η απόφαση αυτή να δημοσιευθεί στην εφημερίδα της 
Κυβερνήσεως. 


Αθήνα, 25 Μάϊου 1999 

ΟΙ ΥΠΟΥΡΓΟΙ 


ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

ΒΑΣ. ΠΑΠΑΝΔΡΕΟΥ 

ΥΦΥΠΟΥΡΓΟΣ 

ΟΙΚΟΝΟΜΙΚΩΝ 

Ν. ΧΡΙΣΤΟΔΟΥΛΑΚΗΣ 


ΕΘΝΙΚΗΣ ΟΙΚΟΝΟΜΙΑΣ 

Γ. ΠΑΠΑΝΤΩΝΙΟΥ 

ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΧΡ. ΒΕΡΕΛΗΣ 

Αριθ. Φ. 105/2000 (3) 

Τροποποίηση της Φ. 105/884/25.2.99 Υπουργικής Από¬ 
φασης. 

Ο ΥΠΟΥΡΓΟΣ ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 25 του Ν. 2676/99 (ΦΕΚ 
1/Α/1999). 

2. Τις υπηρεσιακές ανάγκες που δημιουργήθηκαν για το 
ΤΑΠΕΜ μετά τη συγχώνευση του Κλάδου Σύνταξης με το 
ΙΚΑ-ΤΕΑΜ και κυρίως τη ζωτική ανάγκη της Οικονομικής 
λειτουργίας του νεοσύστατου Οργανισμού. 

3. Την ανάγκη της εξασφάλισης της είσπραξης των υπέρ 
του ΤΑΠΕΜ προβλεπομένων από το Νόμο εισφορών. 

4. Την ανάγκη καθαρισμού των γραφείων του ΤΑΠΕΜ. 

5. Την αρ. 1749/4.11.98 (ΦΕΚ 1171/Β/11.11.98) απόφα¬ 
ση ανάθεσης αρμοδιοτήτων στον Υφυπουργό Εργασίας 
και Κοιν. Ασφαλίσεων Φ. Ιωαννίδη. 

6. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

α) Την τροποποίηση της με αριθ. πρωτ. Φ. 105/884/ 
25.2.1999 Υπουργικής Απόφασης περί κατανομής θέσε¬ 
ων του υπηρετούντος προσωπικού του πρώην ΕΤΕΜ με¬ 
ταξύ ΙΚΑ-ΤΕΑΜ και ΤΑΠΕΜ και ορίζομε τον αριθμό των 
υπαλλήλων που παραμένουν στο ΤΑΠΕΜ σε είκοσι επτά 
(27) στις υφιστάμενες κατά τη δημοσίευση του Ν. 2676/99 
θέσεις του πρώην ΕΤΕΜ. 

β) Από τους είκοσι επτά (27) υπαλλήλους οι δέκα πέντε 
(15) θα στελεχώσουν τη Διεύθυνση Εσόδων της Κεντρι¬ 
κής Υπηρεσίας του ΤΑΠΕΜ και οι υπόλοιποι δώδεκα (12) 
θα στελεχώσουν τα Περιφερειακά Γραφεία εισπράξεως 
Εσόδων του ΤΑΠΕΜ. 

γ) Η επιλογή του ως άνω υπαλληλικού προσωπικού γί¬ 
νεται με κριτήριο την ελεγκτική εμπειρία στη διαδικασία 
εισπράξεως Εσόδων και τον τόπο κατοικίας, ως εξής: 

ΤΑΜΕΙΟ ΠΡΟΝΟΙΑΣ ΕΡΓΑΤΟΫΠΑΛΛΗΛΩΝ ΜΕΤΑΛΛΟΥ 
(ΤΑΠΕΜ). 

ΜΟΝΙΜΕΣ ΘΕΣΕΙΣ ΠΡΟΣΩΠΙΚΟ 
Κατηγορία ΠΕ 

5 θέσεις Κλάδου ΠΕ Δ/κού-Οικ/κού 
με Α'βαθμό ΚΟΛΟΤΣΙΩΚΟΣ ΑΝΔΡΕΑΣ 

ΠΑΠΑΔΟΠΟΥΛΟΥ-ΓΑΒΡΟΥ ΜΑΡΙΑ 
ΣΟΥΛΙΔΗΣ ΠΑΣΧΑΛΗΣ 
με Γ βαθμό ΑΠΟΣΤΟΛΑΡΑΣ ΗΛΙΑΣ 
ΦΟΥΝΤΑ ΑΣΗΜΙΝΑ 

Κατηγορία ΤΕ 

9 θέσεις Κλάδου ΤΕ Δ/κού-Λογ/κού 
με Α'βαθμό ΚΩΦΟΥ - ΖΩΣΙΜΑ ΡΟΔΑΝΘΗ 
με Β' βαθμό ΚΩΝΣΤΑΝΤΑΚΟΠΟΥΛΟΣ ΠΑΝΑΓΙΩΤΗΣ 
ΚΙΑΚΗ-ΠΑΝΑΓΙΩΤΙΔΟΥ ΕΥΔΟΚΙΑ 
ΣΙΑΜΠΑΝΗ ΑΝΔΡΙΑΝΑ 
με Γ βαθμό ΚΛΩΝΗΣ ΚΩΝ/ΝΟΣ 

ΣΑΒΒΑΚΗΣ ΧΑΡΙΛΑΟΣ 
ΤΑΣΟΥΛΑ ΒΑΣΙΛΙΚΗ 
ΤΟΥΝΑΣ ΓΕΩΡΓΙΟΣ 

Κατηγορία ΔΕ 

11 θέσεις Κλάδου ΔΕ Δ/κού-Λογ/κού 
με Β' βαθμό ΘΕΟΔΩΡΙΔΟΥ ΑΙΚΑΤΕΡΙΝΗ 
ΜΑΝΙΑΤΗΣ ΘΕΟΔΩΡΟΣ 
ΠΟΥΛΗΜΕΝΟΣ ΓΕΩΡΓΙΟΣ 
με Γ βαθμό ΒΕΡΒΙΡΗΣ ΕΥΑΓΓΕΛΟΣ 

ΓΕΩΡΓΟΥΛΗΣ ΝΕΚΤΑΡΙΟΣ 
ΚΑΡΑΚΟΣΜΑΣ ΘΕΟΔΩΡΟΣ 
ΣΑΒΒΕΑΣ ΚΩΝ/ΝΟΣ 


ΜΠΡΕΝΤΑΣ ΑΠΟΣΤΟΛΟΣ 
ΣΠΑΝΟΥΔΑΚΗ ΑΡΓΎΡΩ 
ΣΑΛΠΕΑ ΟΛΓΑ 
ΜΠΑΝΙΩΚΟΣ ΣΥΜΕΩΝ 

Κατηγορία ΥΕ 

1 θέση Κλάδου ΥΕ Προσ/κού Καθαριότητας 
με Ε'βαθμό ΔΗΜΟΠΟΥΛΟΥ ΔΟΜΝΑ 

ΘΕΣΕΙΣ ΙΔ. ΔΙΚΑΙΟΥ 
ΑΟΡΙΣΤΟΥ ΧΡΟΝΟΥ ΠΡΟΣΩΠΙΚΟ 
(Άρθρων 10 & 11 Ν. 2266/94) 

1 θέση ειδικότητας ΠΕ 

Διοικ.-Οικ. ΣΤΑΥΡΟΠΟΥΛΟΣ ΓΕΩΡΓΙΟΣ 
1 θέση ειδικότητας ΔΕ 
Διοικ.-Λογ. ΣΤΕΡΓΙΟΥ ΘΕΟΔΩΡΑ 
Η απόφαση αυτί) να δημοσιευθεί στην Εφημερίδα της 
Κυβερνήσεως. 

Αθήνα, 25 Μαΐου 1999 

Ο ΥΦΥΠΟΥΡΓΟΣ 

Φ. ΙΩΑΝΝΙΔΗΣ 
-*- 

Αριθ. 10033 (4) 

Έγκριση κανονισμού και άδεια σύστασης του Α/ΚΙΝΤΕΒ- 
ΑΜΕΒΙΟΑΝ ΟΛΥΜΠΙΟΝΙΚΗΣ ΜΕΤΟΧΙΚΟ ΕΣΩΤΕΡΙΚΟΥ. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Συνεδρίαση 121/29.4.1999, θέμα 5ο) 

Αφού έλαβε υπόψη: 

1. Τις παρ. 1 και 2 του άρθρου 17α του Ν. 1969/91, όπως 
τροποποιήθηκαν και συμπληρώθηκαν με τις παρ. 2 και 3 
του άρθρου 2 του Π.Δ. 433/93 (ΦΕΚ 183). 

2. Τις διατάξεις του άρθρου 22 του Ν. 1969/91 «Εταιρίες 
Επενδύσεων Χαρτοφυλακίου, Αμοιβαία Κεφάλαια, Διατά¬ 
ξεις Εκσυγχρονισμού και Εξυγίανσης της Κεφαλαιαγο¬ 
ράς και άλλες Διατάξεις». 

3. Την απόφαση της 71ης/2.4.96/1 συνεδρίασης του 
Δ.Σ. της Επιτροπής Κεφαλαιαγοράς, με την οποία εξου¬ 
σιοδοτεί την Εκτελεστική Επιτροπή για τη λήψη αποφά¬ 
σεων σύμφωνα με την παρ. 2 του άρθρου 78 του Ν. 
1969/91 όπως ισχύει. 

4. Το από 1.4.99 έγγραφο της Εταιρείας με το υποβλη- 
θέν σχέδιο του κανονισμού του Α/Κ. 

5. Το από 30.3.99 έγγραφο του θεματοφύλακα. 

6. Σχετική εισήγηση του Γ. Γκότση, αποφασίζει ομόφωνα: 
Εγκρίνει τον κανονισμό του Α/Κ «ΙΝΤΕΒΑΜΕΒΙΟΑΝ 

ΟΛΥΜΠΙΟΝΙΚΗΣ ΜΕΤΟΧΙΚΟ ΕΣΩΤΕΡΙΚΟΥ» και παρέχει 
την άδειά της για τη σύσταση του εν λόγω Α/Κ, το οποίο 
θα διαχειρίζεται η ΙΝΤΕΒΤΒϋδΤ ΑΕΔΑΚ και του οποίου 
θεματοφύλακας θα είναι η ΓΕΝΙΚΗ ΤΡΑΠΕΖΑ ΑΕ. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 
-Φ- 

Αριθ. Α 10071 (5) 

Σύσταση - Συγκρότηση Κοινού Υπηρεσιακού Συμβουλίου 
Αριστοτελείου Πανεπιστημίου Θεσσαλονίκης (Α.Π.Θ.), 
Πανεπιστημιακής Φοιτητικής Λέσχης (Π.Φ.Λ.), Ταμείου 
Διοικήσεως και Διαχειρίσεως Αγροκτήματος Πανεπι¬ 
στημίου (Τ.Δ.Δ.Α.Π.), Ταμείου Διοικήσεως και Διαχειρί¬ 
σεως Πανεπιστημιακών Δασών (Τ.Δ.Δ.Π.Δ.). 

Ο ΠΡΥΤΑΝΗΣ ΤΟΥ ΑΡΙΣΤΟΤΕΛΕΙΟΥ 
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ 
Έχοντας υπόψη: 

1) Τις διατάξεις: 

α. Της παρ. Ιγτου άρθρου 158, της παρ. 3 του άρθρου 

159, των παρ. 2, 4 και 5 του άρθρου 160, της παρ. 2 του 
άρθρου 161, του άρθρου 162 και των παρ. 1,2 και του άρ¬ 
θρου 163 του Υ.Κ. και των παρ. 9 και 17 του άρθρου δεύ¬ 
τερου του Ν. 2683/1999 (ΦΕΚ 19/Α). 

β) Των άρθρων 36 παρ. 1 και 43 του Π.Δ/τος 410/1998 
(ΦΕΚ 191/Α ) και της παραγράφου Β4του άρθρου 40 του 
Ν. 1884/1990 (ΦΕΚ81/Α'). 

γ. Του άρθρου 27 του Ν. 2081/1992 (ΦΕΚ 154/Α ) με το 
οποίο προοτέθηκε άρθρο 29Α στο Ν. 1558/1985 (ΦΕΚ 
137/Α'). 

2 Το έγγραφο της Π.Φ.Λ. αριθμ. 1233/11.5.99, το έγ¬ 
γραφο του Τ.Δ.Δ.Α.Π. αριθμ. Φ. 14/68/6.4.99 και τα έγ¬ 
γραφα του Τ.Δ.Δ.Π.Δ. αριθμ. 316/6.4.99 και 320/7.4.99. 

3. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολογι¬ 
σμού του «Αριστοτελείου Πανεπιστημίου Θεσσαλονίκης» 
ούτε του Κρατικού Προϋπολογισμού γιατί με την παρού¬ 
σα σύσταση δεν εμταβάλλεται ο αριθμός των μελών του 
υφισταμένου κατά την έναρξη ισχύος του Ν. 2683/1999 
Υπηρεσιακού Συμβουλίου, αποφασίζουμε: 

1) Συγκροτούμε πενταμελές Υπηρεσιακό Συμβούλιο 
αρμόδιο για όλο το προσωπικό, πλην των υπαλλήλων με 
βαθμό Γενικού Διευθυντή, των Ν.Π.Δ.Δ., Αριστοτελείου 
Πανεπιστημίου Θεσσαλονίκης (Α.Π.Θ.), Πανεπιστημια¬ 
κής Φοιτητικής Λέσχης (Π.Φ.Λ.), Ταμείου Διοικήσεως και 
Διαχειρίσεως Αγροκτήματος Πανεπιστημίου (Τ.Δ.Δ.Α.Π.), 
Ταμείου Διοικήσεως και Διαχειρίσεως Πανεπιστημιακών 
Δασών (Τ.Δ.Δ.Π.Δ.), με έδρα το Αριστοτέλειο Πανεπιστή¬ 
μιο Θεσσαλονίκης, ως εξής: 

α. Τρεις (3) μόνιμους υπαλλήλους με βαθμό Διευθυντή 
από αυτούς που υπηρετούν στο Α.Π.Θ. που υπάγεται στο 
Κοινό Υπηρεσιακό Συμβούλιο και υπηρετούν στην έδρα 
του Συμβουλίου. 

β. Δύο (2) αιρετούς εκπροσώπους των υπαλλήλων με 
βαθμό τουλάχιστον Α' με τους αναπληρωτές τους. 

2) Τα ανωτέρω υπό στοιχείο α' της παραγράφου 1 τα¬ 
κτικά μέλη του κοινού Υπηρεσιακού Συμβουλίου ορίζο¬ 
νται με απόφαση του Πρύτανη. Κατά την πρώτη συγκρό¬ 
τηση τα μέλη ορίζονται από το Διοικητικό Συμβούλιο του 
Α.Π.Θ. που υπάγεται στην αρμοδιότητα του Κοινού Υπη¬ 
ρεσιακού Συμβουλίου, σύμφωνα με τις διατάξεις της πα¬ 
ραγράφου 9 του άρθρου δεύτερου του Ν. 1683/1999. 

3) Με απόφαση του ορισμού των μελών του κοινού Υπη¬ 
ρεσιακού Συμβουλίου, ορίζεται ως πρόεδρος ένα από τα 
τακτικά μέλη του Υπηρεσιακού Συμβουλίου με αναπλη¬ 
ρωτή του, επίσης ένα από τα τακτικά μέλη. Αναπληρωτές 
των δύο άλλων τακτικών μελών ορίζονται μόνιμοι υπάλ¬ 
ληλοι με βαθμό διευθυντή από αυτούς που υπάγονται 
στην αρμοδιότητα του κοινού υπηρεσιακού συμβουλίου 
και υπηρετούν στην έδρα του. 

Κατά την πρώτη εφαρμογή τα ανωτέρω δύο αναπληρω¬ 
ματικά μέλη ορίζονται σύμφωνα μετηνπαρ. 9του άρθρου 
δεύτερου του Ν. 1683/1999. Στην περίπτωση που προε¬ 
δρεύει ο αναπληρωτής του προέδρου θα συμμετέχει ως 
τακτικό μέλος ο αναπληρωτής του προεδρεύοντος. 

4) Εισηγητής ορίζεται με απόφαση του Δ.Σ. κάθε νομι¬ 
κού προσώπου ο προϊστάμενος της υπηρεσίας προσωπι¬ 
κού με αναπληρωτή τον προϊστάμενο της αμέσως υπο¬ 
κείμενης οργανικής μονάδας προσωπικού για τα θέματα 

του συγκεκριμένου νομικού προσώπου. 

5) Χρέη γραμματέα στο Υπηρεσιακό Συμβούλιο εκτελει 
υπάλληλος που ορίζεται με τον αναπληρωτή του από τον 
Πρύτανη. 


6) Η θητεία των μελών του Υπηρεσιακού Συμβουλίου εί¬ 
ναι διετής. Κατά την πρώτη εφαρμογή του Νόμου αυτού, 
η θητεία των μελών του Υπηρεσιακού Συμβουλίου λήγει 
στις 31.12.2000. 

7) Κατά την πρώτη συγκρότηση του πρωτοβάθμιου 
Υπηρεσιακού Συμβουλίου ως αιρετοί εκπρόσωποι των 
υπαλλήλων ορίζονται οι εκπρόσωποι που αναδείχθηκαν 
από τις εκλογές για να αποτελέσουν μέλη των από 
1.1.1999 υφιστάμενων κοινών Υπηρεσιακών Συμβουλίων. 
Όταν το Υπηρεσιακό Συμβούλιο κρίνει θέματα προσωπι¬ 
κού με σχέση εργασίας ιδιωτικού δικαίου, αντί των δύο 
αιρετών εκπροσώπων των μονίμων υπαλλήλων, μετέχουν 
δύο αιρετοί εκπρόσωποι του προσωπικού με σύμβαση ερ¬ 
γασίας ιδιωτικού δικαίου αορίστου χρόνου. 

8) Έως τη συγκρότηση και λειτουργία του νέου Υπηρε¬ 
σιακού Συμβουλίου εξακολουθεί να λειτουργεί το κατά 
την έναρξη ισχύος του Ν. 2683/1999 υφιστάμενο, με επι¬ 
φύλαξη των διατάξεων της παρ. 15του άρθρου δεύτερου 
του ίδιου Νόμου. 

9) Οι υποθέσεις που εκκρεμούν στο υφιστάμενο Υπηρε¬ 
σιακό Συμβούλιο, πλην των αναφερομένων στην παρ. 15 
του άρθρου δεύτερου του Ν. 2683/1999 και οι οποίες δεν 
θα έχουν κριθεί απ’ αυτό, μέχρι τον ορισμό των μελών του 
νέου υπηρεσιακού συμβουλίου κρίνονται από το Υπηρε¬ 
σιακό Συμβούλιο που συγκροτείται με την απόφαση αυτή, 
χωρίς ν’ απαιτείται νέα παραπομπή των υποθέσεων αυ¬ 
τών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 21 Μαίου 1999 
Ο Πρύτανης 

ΜΙΧΑΛΗΣ ΠΑΠΑΔΟΠΟΥΛΟΣ 
-♦- 

(6) 

Τροποποίηση της παραγρ. 1 του Κεφαλαίου ΙΑ του πα¬ 
ραρτήματος I της απόφασης της 2572/22.12.98 (θ. 3) 
συνεδρίασης του Δ.Σ. του ΟΤΕ σχετικά με την παροχή 
ατελώς μονάδων χρέωσης τηλεφωνικών συνδιαλέξε¬ 
ων για τυφλούς. 

ΤΟ Δ.Σ. ΤΟΥ ΟΤΕ 

(Συνδρίαση 2585/11.5.1999, θέμα 11) 

Αφού έλαβε υπόψη: α) την εισήγηση του Διευθύνοντος 
Συμβούλου, β) την 2134/7.5.99 εισήγηση της Δ/νσης 
Ανταγωνισμού και Τιμολ. Πολιτικής και γ) τις διατυπωθεί- 
σες κατά τη συζήτηση του θέματος απόψεις, αποφασίζει, 
εγκρίνει: 

1 . Την τροποποίηση της παραγρ. 1 Κεφ. ΙΑ'του παραρ¬ 
τήματος I της απόφασης που πήρε στη 2572/22.12.98 (θ. 
3) συνεδρίασή του και δημοσιεύθηκε στο ΦΕΚ 1296/τ.Β/ 
31.12.98, ως εξής: 

«ΙΑ. ΕΙΔΙΚΑ ΤΙΜΟΛΟΓΙΑ 

1. Για την 1η κύρια τηλεφωνική σύνδεση που λειτουργεί 
στο όνομα συνδρομητή τυφλού, κατά την έννοια του Ν. 
1958/79, παρέχονται ατελώς 900 Μονάδες Χρέωσης 
(Μ.Χ.) τηλεφωνικών συνδιαλέξεων μηνιαίως». 

2. Τη δημοσίευση της παρούσας απόφασης στην Εφη¬ 
μερίδα της Κυβερνήσεως Τεύχος Β', σύμφωνα με τα ορι¬ 
ζόμενα στο άρθρο 2 (λοιπές ρυθμίσεις) του Ν. 2257/94. 

Ο Γραμματέας του Διοικητικού Συμβουλίου 
Α. ΠΛΑΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




